**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest pacijentu o operacijskom postupku**

**OBJAŠNJENJE I PISMENI PRISTANAK PACIJENTA NA OPERACIJSKO LIJEČENJE -**

**PARCIJALNA/TOTALNA ABLACIJA NOKTA**

1. **DIJAGNOZA I ZAHVAT**

Parcijalna/totalna ablacija nokta je otklanjanje cijeloga ili dijela nokta. Najčešći uzroci su urasli nokat te stečeni ili prirođeni deformitet nokta.

1. **ANESTEZIJA**

Zahvat se izvodi u lokalnoj anesteziji.

1. **KONTRAINDIKACIJA ZA IZVOĐENJE ZAHVATA**

Ovaj operativni postupak ne smije se izvesti u slučaju:

• prethodne dokazane alergijske reakcije na lokalni anestetik

• infekcije kože na mjestu operacije

• relativna kontraindikacija je uzimanje lijekova za cirkulaciju ili razrjeđivanje krvi, koji mogu dovesti do jačega krvarenja. Potrebno je ranije obavijestiti liječnika, da se dobiju upute kako se pripremiti za operacijski zahvat.

1. **RIZICI/KOMPLIKACIJE ZAHVATA**

• bolnost rane

• krvarenja ( kod osoba sklonih krvarenju ili u onih koji uzimaju lijekove za razrjeđivanje krvi

• infekcije kirurške rane u 1 - 5% pacijenata (češće kod dijabetičara i osoba koje uzimaju imunosupresivne lijekove)

• sporo zarastanje

1. **MOGUĆE ZAMJENE ZA PREPORUČENI ZAHVAT**

Kirurška terapija je metoda izbora u liječenju uznapredovalih slučajeva.

1. **OPIS ZAHVATA**

Sam zahvat traje 30 minuta.

Nakon pranja i sterilnoga pokrivanja operacijskoga polja, u operacijsko polje se aplicira lokalni anestetik. Učini se ablacija cijeloga ili dijela nokta. Ponekad je potrebno staviti situacijske šave.

Nakon zahvata potrebno je mirovati te nakon dva tjedna, pacijent je sposoban za sve aktivnosti.

1. **IZJAVA PACIJENTA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika.

Na sve svoje dodatne upite dobio/la sam potpunu informaciju od strane liječnika te u cijelosti preuzimam rizik liječenja navedenim postupkom. Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obaviještenosti, prihvaćam postupak.

Ime i prezime pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_